Diari Oficial de la Generalitat Valenciana


Sumari del DOGV 8684, del 25-11-2019 (2019/10391)

Informació pública de la resolució definitiva del Programa d'actuació integrada del sector Sanxo Llop, de la condició d'agent urbanitzador i del conveni urbanístic.
--------------------------------------------------------------------------------------------------------------------------------------------------------------------

### Dades del document

Número de DOGV
:   8684

Data del DOGV
:   25-11-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/10183


Data del document
:   29-10-2019

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de la resolució definitiva del Programa d'actuació integrada del sector Sanxo Llop, de la condició d'agent urbanitzador i del conveni urbanístic. [2019/10923]  
El Ple de l'Ajuntament, en sessió de 16 de maig de 2019, ha adoptat l'acord següent:  
  
«3. Resolució definitiva del programa d'actuació integrada, condició d'agent urbanitzador i resolució del conveni urbanístic per al desenvolupament del Programa d'actuació integrada del sector Sanxo Llop (exp. PP-658, PAU Sanxo Llop).  
  
Primer. Desestimar les al·legacions presentades per la mercantil Aplicación de Progrmas Urbanísticos, SA, respecte de l'inici de la resolució de la condició d'agent urbanitzador corresponent al conveni urbanístic subscrit el 16 de maig de 2008 per al desenvolupament del Programa d'actuació Integrada sector Sanxo Llop, tot això per raó dels arguments que consten en els informes elaborats per l'Ajuntament de Gandia i el dictamen núm. 237/2019 del Consell Jurídic Consultiu de la Comunitat Valenciana de data 10 d'abril de 2019.  
  
Segon. Acordar la resolució de l'adjudicació de la condició d'agent urbanitzador corresponent a la unitat d'execució Sanxo Llop a la mercantil Aplicación de Progrmas Urbanísticos, SA, per raó dels incompliments del conveni de caràcter greu o essencial següents:  
  
A. La demora en el compliment dels terminis per part del contractista/urbanitzador (art. 143.2 LUV, art. 336 i 337 ROGTU en relació amb el 111.e TRLCAP).  
B. L'obstaculització per l'urbanitzador de l'exercici dels drets i deures urbanístics dels afectats per la programació, en especial el deure d'informació (art. 143.2 LUV).  
C. L'incompliment dels compromisos complementaris.  
D. L'incompliment de les restants obligacions contractuals essencials (art. 143.2 LUV en relació amb l'art. 111.g TRLCAP).  
a) Incompliment de l'obligació de pagament de l'import compromés per a l'expropiació d'immobles en la zona de la glorieta 3.  
b) No-adaptació del projecte d'urbanització a la 1a modificació del pla parcial.  
c) No haver acreditat el pagament de la indemnització corresponent als propietaris de la parcel·la inicial 108 en la seua condició de creditora neta de la reparcel·lació.  
  
Tercer. Acordar, com a conseqüència del que s'ha exposat, la ineficàcia del conveni urbanístic per al desenvolupament del programa entre Aprusa i l'Ajuntament formalitzat el 16 de maig de 2008.  
  
Quart. Acordar la confiscació parcial de l'aval bancari constituït a l'efecte per la Caja de Ahorros y Monte de Piedad de Madrid, inscrit en Registre Especial d'Avals amb el número 2008/11121, per un import del 54,86 % que es correspon amb les obres pendents d'executar.  
  
Aquest import serà afectat a l'abonament de les obligacions pendents d'execució per part de l'agent urbanitzador.  
  
Cinqué. Retenir amb caràcter cautelar la resta de l'aval que consta en l'apartat anterior fins que es determine la totalitat dels danys i perjudicis ocasionats per l'agent urbanitzador i les obligacions pendents d'executar que a continuació es descriuen:  
- Danys i perjudicis ocasionats en les condicions de les obres d'urbanització realitzades amb motiu dels desperfectes que presenta el sector derivats de l'abandonament unilateral del programa segons es deriven de l'informe emés per l'enginyer d'Obres Públiques municipal.  
- Obligacions liquidades als propietaris i pendents de pagament a l'empresa Iberdrola Distribución, SAU.  
- Obligacions pendents de pagament en referència als creditors nets existents en la reparcel·lació.  
- Reclamacions de responsabilitat patrimonial iniciades contra l'Ajuntament amb motiu del retard de les obres.  
- Finalització de les obres d'urbanització per raó del grau d'execució.  
  
Sisé. Iniciar els tràmits per a la liquidació de l'obra d'urbanització i concedir a la UTE COMSA-Castelló Simó un període d'audiència de quinze dies hàbils, a comptar des de la recepció del present edicte, perquè preste la seua conformitat o manifeste les objeccions que estime oportunes.  
  
Seté. Comunicar al Consell Jurídic Consultiu de la Comunitat Valenciana aquest acord, en compliment d'allò previst en l'article 7 del seu Reglament, aprovat pel Decret del Govern Valencià 138/1996, de 16 de juliol.  
  
Huité. Una vegada siga ferm en via administrativa, publicar aquest acord en el Diari Oficial de la Generalitat Valenciana, amb la remissió prèvia d'un certificat d'aquest a la Conselleria d'Habitatge, Obres Públiques i Vertebració del Territori perquè conste i es publique en el Registre autonòmic de programes d'actuació integrada i agrupacions d'interés urbanístic, d'acord amb el que preveu l'article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
  
Nové. Notificar aquest acord a la mercantil urbanitzadora Aprusa; a l'entitat financera Bankia, com entitat avalista; a la UTE COMSA-Castelló Simó, com empresari constructor; i als titulars de drets i càrregues en l'àmbit de l'actuació, i significar-los que en contra es podrà interposar, en el termini d'un mes a comptar des de la notificació, un recurs potestatiu de reposició davant del Ple d'aquest ajuntament o, en el termini de dos mesos, un recurs contenciós administratiu.»  
  
  
De conformitat amb l'article 171 de la LOTUP, el 28.10.2019, registre GVRTE/2019/657578, s'ha remés l'acord a la Conselleria de Política Territorial, Obres Públiques i Mobilitat perquè conste en el Registre autonòmic d'instruments de planejament urbanístic.  
  
  
Gandia, 29 d'octubre de 2019.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.